Z A P I S N I K
28. sjednice Vijeća Mjesnog odbora Cvjetni trg
održane 22. listopada 2023. u prostorijama Mjesnog odbora „Kralj Petar Svačić“, Preradovićeva ulica 29, s početkom u 19:00 sati

Nazočni članovi Vijeća Mjesnog odbora Cvjetni trg: Milena Bekić Milinović, Nela Jantol, Nebojša Gavrilov, Dragan Hrnjak i Matea Vučić.

Predsjednica Vijeća Mjesnog odbora Cvjetni trg pozdravlja nazočne i konstatira da je na sjednici nazočno svih 5 članova Vijeća, čime su stečeni uvjeti za raspravu i pravovaljano odlučivanje.

Vijeće Mjesnog odbora Cvjetni trg jednoglasno prihvaća zapisnik 27. sjednice Vijeća Mjesnog odbora Cvjetni trg.

Na početku sjednice predsjednica Vijeća predlaže izmjenu dnevnog reda na način da se predložena točka 3. „Plan malih komunalnih akcija Mjesnog odbora Cvjetni trg u 2024.“ prebaci na Dnevni red sjednice Vijeća Mjesnog odbora Cvjetni trg u studenom, a na njeno mjesto uvrsti Prijedlog odluke o izradi Urbanističkog plana uređenja Zadvorsko.

Vijeće Mjesnog odbora Cvjetni trg, nakon kratke rasprave, jednoglasno donosi izmijenjeni


DNEVNI RED

1. [bookmark: _Hlk115087749]Plan potreba za aktivnostima, programima i projektima unapređenja kvalitete života građana, donošenje zaključka
1. Nacrt prijedloga Odluke o financiranju mjesne samouprave, mišljenje, daje se
1. Prijedlog odluke o izradi Urbanističkog plana Zadvorsko, mišljenje, daje se
1. Nacrt prijedloga Odluke o izradi izmjena i dopuna Prostornog plana Grada Zagreba, mišljenje, daje se
1. Pješački koridor na adresi Gundulićeva 23A (Osnovna škola Ivana Gundulića)
1. Drvored u Berislavićevoj ulici
1. Pješačka zona u Masarykovoj i nepoštivanje Naredbe o uvjetima prometovanja vozila
1. Pitanja i prijedlozi



Ad. 1. Plan potreba za aktivnostima, programima i projektima unapređenja kvalitete života građana

Vijeće, nakon kratke rasprave, jednoglasno donosi sljedeći

ZAKLJUČAK
o Planu potreba za aktivnostima, programima i projektima unapređenja kvalitete života građana


7. Vijeće Mjesnog odbora Cvjetni trg donosi Plan potreba za aktivnostima, programima i projektima unapređenja kvalitete života građana te navodi primjere mogućih aktivnosti za unapređenje kvalitete života građana (nabava karata za koncerte i kazalište za umirovljenike, najam školske sportske dvorane za rekreaciju osoba treće životne dobi i slabijeg materijalnog statusa, uključivanje beskućnika u programe volontiranja, postavljanje šahovske ploče i figura na Zrinjevcu).

7. Vijeće Mjesnog odbora Cvjetni trg predlaže da se iz Proračuna Grada Zagreba za 2024. osigura iznos od 3.000,00 EUR za provođenje Plana potreba za aktivnostima, programima i projektima unapređenja kvalitete života građana.

7. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje. 


Ad. 2. Nacrt prijedloga Odluke o financiranju mjesne samouprave,

Vijeće, nakon kratke rasprave, jednoglasno donosi sljedeći

ZAKLJUČAK
o Nacrtu prijedloga Odluke o financiranju mjesne samouprave

2. Vijeće Mjesnog odbora Cvjetni trg daje pozitivno mišljenje o Nacrtu prijedloga Odluke o financiranju mjesne samouprave.

2. Ovaj Zaključak dostavlja se Vijeću Gradske četvrti Donji grad na daljnje postupanje.


Ad 3. Prijedlog odluke o izradi Urbanističkog plana Zadvorsko 

Vijeće, nakon kratke rasprave, jednoglasno donosi sljedeći

ZAKLJUČAK
o Prijedlogu odluke o izradi Urbanističkog plana Zadvorsko 

1. Vijeće Mjesnog odbora Cvjetni trg daje pozitivno mišljenje o Prijedlogu odluke o izradi Urbanističkog plana Zadvorsko.

1. Ovaj Zaključak dostavlja se Vijeću Gradske četvrti Donji grad na daljnje postupanje.


Ad 4. Nacrt prijedloga Odluke o izradi izmjena i dopuna Prostornog plana Grada Zagreba

Vijeće, nakon kratke rasprave, jednoglasno donosi sljedeći

ZAKLJUČAK
o Nacrtu prijedloga Odluke o izradi izmjena i dopuna Prostornog plana Grada Zagreba

1. Vijeće Mjesnog odbora Cvjetni trg daje pozitivno mišljenje o Nacrtu prijedloga Odluke o izradi izmjena i dopuna Prostornog plana Grada Zagreba.

1. Ovaj Zaključak dostavlja se Vijeću Gradske četvrti Donji grad na daljnje postupanje.



Ad 5. Pješački koridor na adresi Gundulićeva 23A (Osnovna škola Ivana Gundulića)

Milena Bekić Milinović obavještava članove Vijeća da je Gradski ured za obnovu, izgradnju, prostorno uređenje, graditeljstvo, komunalne poslove i promet, dana 14. srpnja 2023. poslao dopis Gradskom uredu za mjesnu samoupravu, promet, civilnu zaštitu i sigurnost, KLASA: 340-08/22-002/555, URBROJ: 251-10-41-1/010-23-2, kojim ga obavještava da je uvidom u katastarsku česticu 2168/1, po predmetu uspostavljanja pješačkog koridora na adresi Gundulićeva ulica 23A, u zoni OŠ „Ivan Gundulić“, zaključeno da predmetna čestica nije javnoprometna površina, odnosno nije u vlasništvu Grada Zagreba. Slijedom navedenog, ovaj Ured nije u mogućnosti postupiti po traženju. Drugim riječima, nije moguće otvoriti koridor za djecu. Kopija dopisa je poslana i tajništvu OŠ „Ivan Gundulić“.


Ad 6. Drvored u Berislavićevoj ulici

Predsjednica Vijeća otvara raspravu.
Dragan Hrnjak obavještava prisutne da je poslao dopis Gradskoj plinari kojim je nadležne upoznao sa željom ponovne sadnje drvoreda u Berislavićevoj ulici. Neli Jantol nije jasno zašto mi to moramo raditi. Elaborat bi trebao izraditi Zrinjevac, dok Plinara treba dati suglasnost. Nela Jantol će se raspitati kod koga se trenutno nalazi ovaj predmet. Članovi Vijeća su suglasni da se pitanjem drvoreda treba baviti na dnevnoj bazi, ukoliko se želi da se taj projekt, za koji su odobrena sredstva, realizira.

Vijeće, nakon kratke rasprave, jednoglasno donosi sljedeći

ZAKLJUČAK
o drvoredu u Berislavićevoj ulici

1. Vijeće Mjesnog odbora Cvjetni trg smatra da je izrada projektne dokumentacije i sadnja drvoreda u Berislavićevoj ulici od prvorazredne važnosti te da treba poduzeti sve kako bi se ovaj projekt realizirao do kraja mandata.

1. Ovaj Zaključak dostavlja se Vijeću Gradske četvrti Donji grad na daljnje postupanje.


Ad 7. Pješačka zona u Masarykovoj i nepoštivanje Naredbe o uvjetima prometovanja vozila

Naredba o uvjetima prometovanja vozila se ne poštuje, premda Milena Bekić Milinović, koja svakodnevno prolazi tom ulicom, smatra da je situacija nešto bolja nego prvih tjedana nakon otvorenja pješačke zone, tj. manje je prekršitelja, pa tako i među dostavnim vozilima. Prema informacijama koje je prikupila, pneumatski stupovi trebali bi biti postavljeni u relativno kratkom roku.


Ad 8. Pitanja i prijedlozi

Sjednici prisustvuju i građani BN i MŽ iz Preradovićeve ulice te građani AP i NN iz Gajeve ulice.
Građani BN i MŽ se žale na nepodnošljivu buku iz bara Alcatraz, smještenog u Preradovićevoj ulici 12. Isprobali su sve metode da riješe situaciju, pisali svim relevantnim gradskim uredima, ali i policiji, slali audio i video zapise, ali bez rezultata. Pijanci galame ispod prozora njihove zgrade do 5 sati ujutro. MŽ smatra da Alcatraz ne ispunjava osnovne sanitarne uvjete te da bi sanitarna inspekcija trebala izmjeriti razinu buke. Ako policija i dođe, zadrži se najviše 20 sekundi, a nakon što ode sve se nastavlja po starome.
Građanin BN smatra da je Grad nemoćan, da uprava nije u stanju ništa promijeniti te zaključuje da nije nimalo bolja od stare uprave. Grad pogoduje ugostiteljima, Rješenja za terase se izdaju bez kriterija, pa je tako i Alcatraz mjesecima imao terasu bez da je imao odgovarajuće Rješenje. Pita se zašto nema redara u večernjim satima, zašto se lokalima u stambenim zgradama izdaju rješenja za rad do 02:00 sata ujutro. Ukratko, stanarima je uskraćeno pravo na mirno uživanje doma.
Građanin MŽ smatra da je cijeli lokal sanitarno neispravan, da nemaju odgovarajuću ventilaciju, skladište, ali niti 3 WC kao što je propisano Pravilnikom. Komunalni redari i policija, kada i dođu, na koncu popiju piće s vlasnicima, tj. zaposlenicima Alcatraza. Tražili su od gđe Minić da se radno vrijeme lokala skrati, ali bezuspješno.
Jednako tako se žale na buku iz PinUp bara u Preradovićevoj 22 koji ima živu glazbu, te se pitaju kako je moguće da je terasa PinUp bara 4 x veća od unutrašnjeg prostora, što je protivno važećem Pravilniku.
Građanka AP iz Gajeve ulice se žali na nesnosnu buku koja dolazi iz novootvorenog bara J.J. SOUND koji posluje u prizemlju stambene zgrade u Gajevoj 18 i koji je zamijenio donedavni bar Dobar zvuk. Kafić se nalazi u stanu u prizemlju, a buka/živa glazba vikendom, odzvanja do tavana. AP nam je pustila veoma neugodnu, noćnu tonsku snimku snimljenu iz stana na 4. katu. Suglasnost suvlasnika za izvođenje live glazbe u stambenoj zgradi nitko nije tražio. Premda bar nije registriran kao noćni klub, vikendom je otvoren do jutarnjih sati, čime je stanarima uskraćeno pravo na mirno uživanje doma. I oni su se žalili na sve strane, ali bez rezultata.

Milena Bekić Milinović je obećala da će se obratiti nadležnim gradskim uredima i zatražiti njihovo posredovanje.



Sjednica je završila u 21,00 sat.

Zapisnik sastavila: Milena Bekić Milinović



KLASA: 024-08/23-003/2050
URBROJ: 251-13-11-1/008-23-2

Zagreb, 22. listopada 2023.

Predsjednica
Vijeća Mjesnog odbora
Cvjetni trg

[bookmark: _GoBack]Milena Bekić Milinović, v.r.










	Izvješće o glasanju na 28. sjednici, 22.10.2023.

